**Felhívás**

**vendéglátó üzletet üzemeltető kereskedők részére**

Tisztelt Kereskedők!

A kereskedelmi tevékenységek végzésének feltételeiről szóló 210/2009.(IX.29.) Korm. rendelet (a továbbiakban: Korm.rendelet) értelmében a 2021. január 1. napjáig bejelentett vendéglátó üzletek típusát a kereskedő legkésőbb 2021. március 31. napjáig köteles volt bejelenteni az üzlet fekvése szerint illetékes jegyzőnek.

Az ezzel kapcsolatos tudnivalókról valamennyi, Paks Város közigazgatási területén működő vendéglátó üzlet üzemeltetőjének cégkapujára/ügyfélkapujára tájékoztatást küldtünk, illetve a város honlapján is megjelentettük az ezzel kapcsolatos információkat, azonban több kereskedő a mai napig nem tett eleget kötelezettségének.

A Magyar Közlöny 2021. évi 155. számában megjelent az egyes kormányrendeleteknek a turizmus-vendéglátás ágazatot érintő stratégiai célú módosításáról szóló 501/2021.(VIII.18.) Korm. rendelet, mely átfogó módosítást tartalmaz a kereskedelmi tevékenységek végzése tekintetében. A módosítás szerint ajegyző a kereskedő vendéglátó üzlet típusra vonatkozó bejelentési kötelezettségét **2021. október 31-ig** köteles hatósági ellenőrzés keretében ellenőrizni**.**

Ha a hatósági ellenőrzés során megállapításra kerül, hogy a kereskedő nem tett eleget ezen kötelezettségének, a jegyző a **vendéglátó üzletet** azonnali hatállyal, a bejelentési kötelezettség teljesítéséig **bezáratja**.

**Fentiek elkerülése érdekében, kérem azon kereskedőket, akik még nem tettek bejelentést az általuk üzemeltetett vendéglátó üzlet típusára vonatkozóan, haladéktalanul tegyék azt meg!**

A kereskedőnek az üzlettípust a Korm.rendelet 4. mellékletében foglalt jellemzők alapján kell meghatároznia, ebben nyújt segítséget az 1. segédlet.

2018. január 1. napjától a gazdálkodó szervezetek elektronikus ügyintézésre kötelezettek, ezért a bejelentés kizárólag elektronikus úton tehető meg, amelynek folyamatáról a 2. segédletben tájékozódhatnak.

A bejelentési kötelezettséggel kapcsolatos kérdés, probléma esetén a 75/830-602-es telefonszámon kérhető információ.

Paks, 2021. szeptember 23.

 Paksi Polgármesteri Hivatal

 Hatóság Osztály